प्रसूता महिलाआें के लिए मुकम्मल इलाज की व्यवस्था का भले ही स्वास्थ्य महकमा दम भरता हो, लेकिन बेलाताल प्राथमिक स्वास्थ्य केंद्र में महिलाआें को समुचित सुविधाएं नहीं मिल रही हैं। शुक्रवार को रात्रि 11 बजे अस्पताल में प्रसव कराने पहुंची घुसियाना निवासी गुड्डो पत्नी देशपाल अहिरवार के सामने भी यह वाक्या पेश आया। महिला का हाथ देखकर प्राथमिक स्वास्थ्य केंद्र प्रभारी डाक्टर प्रदीप राजपूत ने तत्काल उसे सामुदायिक स्वास्थ्य केंद्र कुलपहाड़ में भर्ती कराने के लिए रिफर कर दिया। प्रभारी चिकित्सक और तौनात नर्स संपत नामदेव का कहना है कि महिला के सूजन अधिक देखकर उसे बेहतर इलाज के लिए सीएचसी रिफर किया गया था हालांकि बाद में उसकी स्थिति वहीं खराब होने पर सर्वोत्तम व्यवस्था का प्रयास किया गया। मरीज को देर से अस्पताल लाने के बारे में आशा बहू राम देवी जवाब देने के लिए उपलब्ध नहीं हो पाईं।